ભરૂચ જિલ્લાના વાસી ગામમાં દારૂના દુષણને નાબુદ કરવાની માંગ સાથે ગામની મહિલાઓએ ભરૂચ તાલુકા પોલીસ સ્ટેશન ખાતે હલ્લાબોલ કર્યું હતુ ગુજરાતમાં દારૂબંધીનો કાયદો ભલે અમલમાં હોય પણ બુટલેગરો બિન્દાસ્ત રીતે દારૂનું વેચાણ કરી રહયાં છે દારૂના ખુલ્લેઆમ વેચાણથી નશેબાજોની સંખ્યામાં વધારો થઇ રહયો છે અને દારૂના નશામાં અનેક પરિવારો બરબાદ થઇ ચુકયાં છે ભરૂચ જિલ્લાના વાસીગામના સુમિત્રાબેનની વ્યથા સાંભળી તેમણે કહયુ છે કે દારૂના કારણે ઘરડાઓ, જુવાનીયાઓ અને મહિલાઓના પણ મોત થઇ રહયાં છે સુમિત્રાબેન સહિત વાસી ગામની અનેક મહિલાઓ અને આગેવાનો મંગળવારના રોજ ભરૂચ તાલુકા પોલીસ સ્ટેશન ખાતે પહોંચ્યાં હતાં તેમની માંગણી છે કે ગામમાંથી દારૂના દુષણને નાબુદ કરવા બુટલેગરો સામે કડક હાથે કાર્યવાહી કરવામાં આવે પોલીસની કાર્યવાહી બાદ 10-15 દિવસ સુધી અડ્ડાઓ બંધ રહે છે પણ ફરીથી ધમધમતા થઇ જાય છે વાસી ગામના રહિશોએ પોલીસને રજુઆતો કરી છે પોલીસ ગામમાં દારૂબંધીના કાયદાઓ અમલ કરાવવામાં કેટલી સફળ રહે છે